Sewall Wright

Sewall Green Wright (21. joulukuuta 1889 – 3. maaliskuuta 1988) oli yhdysvaltalainen perinnöllisyystieteilijä, joka tunnetaan vaikutusvaltaisesta työstä evoluutioteorian ja polkuanalyysin parissa. Hän oli Ronald Fisherin ja J. B. S. Haldanen ohella yksi populaatiogenetiikan perustajista. Tämä oli merkittävä askel perinnöllisyystieteen ja evoluution yhdistävän synteettisen evoluutioteorian kehityksessä. Hän löysi sisäsiittoisuuskertoimen ja menetelmiä, joilla se voidaan laskea puhdasrotuisissa eläimissä. Hän laajensi työtään populaatioihin ja laski kuinka paljon sisäsiittoisuutta oli populaatioiden jäsenten keskuudessa satunnaisen geneettisen ajautumisen seurauksena. Fisherin kanssa hän kehitti menetelmiä, joilla voidaan laskea populaatioissa olevien geenifrekvenssien jakaumat, jotka johtuvat luonnonvalinnan, mutaation, migraation ja geneettisen ajautumisen vuorovaikutuksesta. Wright teki myös merkittäviä edistyksiä nisäkkäitä tutkivassa ja biokemiallisessa perinnöllisyystieteessä.

Lähteet

Aiheesta muualla
 Lescouflair, Edric; Crow, James F.: Sewall Wright: Darwin's Successor—Evolutionary Theorist. 
 American Philosophical Society: Sewall Wright Papers. 
 

Evoluutiobiologit
Yhdysvaltalaiset biologit
Royal Societyn ulkomaiset jäsenet
Yhdysvaltalaiset tilastotieteilijät
Vuonna 1889 syntyneet
Vuonna 1988 kuolleet